open-index/open-wikipedia-markdown huggingface dataset:
Apolda

**Apolda** ye una ciudat alemana d'o estau de Turinchia. Teneba una población de 22.896 habitants en 2023.

## Referencias
Bad Mergentheim

**Bad Mergentheim** (en franco oriental: *Märchedol*) ye una ciudat alemana d'o estau de Baden-Wurtemberg. Teneba una población de 24.182 habitants en 2023.

## Referencias
Ilesia de Sant Agostín de Zaragoza

:*No entivocar-se con o [[convento de Sant Agostín de Zaragoza]].*

 
A **ilesia de Sant Agostín de Zaragoza** ye una ilesia que se troba en Zaragoza (Comarca Central, Aragón). Perteneixe a l'arcipestrau de Sant Chusé.

## Referencias

## Vinclos externos
*  Ficha en www.gcatholic.org
Estadio Juan Antonio Endeiza

Lo **estadio Juan Antonio Endeiza** ye un recinto esportivo situau en Andorra (Teruel), an lo Andorra CF chuga los suyos partius como local. Mientres a suya historia a estay conoixiu con diferents nombres, cronolochicament "Instalacions esportivas Calvo Sotelo" (1956-1972), Estadio Luis Arias (1972-1991), Estadio Endesa (1991-2002), Estadio Municipal de Andorra (2002-2007) y finalment l'actual Juan Antonio Endeiza dende 2002.

## Historia
Se fació a inaguración d'o estadio en l'anyo 1956 con a finalidat de servir como terreno de chuego d'a l'alavez clamau Club Deportivo Andorra. Lo suyo nombre inicial estió "Instalacions esportivas Calvo Sotelo", mas tarde renombrau como "Estadio Luis Arias" en honor a lo president d'a Empresa Nacional Calvo Sotelo (ENCASO), duenya alavez d'o club.

Lo estadio ha sufierto cualques cambios dende la suya obridura en 1957. Orichinalment contaba con una cubierta ubierta de terrazas en o costau ueste, que s'extendeba a toz dos costaus d'a linia de metat de camín entre 50 metros. En o decenio de 1960 s'anyadió un techo que s'enampló enta lo norte con una extensión d'os asientos cuan lo club aconsiguió puyar enta la Segunda B y s'instaló hierba en o campo.

En 2007, como parte d'as celebracions d'o 50 aniversario d'o club, lo estadio recibió un cambio d'imachen, cuan s'adhibió un nuevo techo a lo costau ueste, que agora s'extendeba a lo largo de tot lo campo. S'anyadioron nuevos asientos a la cubierta existent y la plataforma elevada sobre los vestuarios, que se troba en a cantonada sudueste, se convirtió en una instalación corporativa baixo lo nuevo techo. Tamién se tornoron a aterrazar los tres costaus ubiertos y se colocó un nuevo campo. Lo estadio estió rebautizado como Estadio Juan Antonio Endeiza en honor a lo president d'o club que supervisó a renovación d'o campo en o decenio de 1960.

## Referencias
Trap (cinta de 2024)

:*Iste articlo ye sobre una cinta estausunidense de cine d'intriga de 2024; ta atros usos, se veiga *'Trap** y **Trap (cinta)***.

***Trap*** (títol orichinal en [[Idioma anglés|anglés]], en [[Idioma aragonés|aragonés]] ***Trampa**', estrenada en Aragón con iste zaguer títol) ye una cinta de cine d'intriga policiaca producida por o cine estausunidense y lo cine canadiense, estrenada l'anyo 2024, dirichida por M. Night Shyamalan seguntes un guión orichinal d'él mesmo, con una banda sonora orichinal de Herdís Stefánsdóttir, una dirección de fotografía de Sayombhu Mukdeeprom y una producción cinematografica d'Ashwin Rajan, Marc Bienstock y M. Night Shyamalan. Conta con un elenco d'o cual en fan parte, entre d'atros, os actors Josh Hartnett, Ariel Donoghue, Saleka Night Shyamalan, Alison Pill, Hayley Mills, Jonathan Langdon, Mark Bacolcol, Marnie McPhail-Diamond, Scott Mescudi y Russ.

*Cooper* ye un bombero de Philadelphia (Pennsilvania) que leva a su filla adolescent, *Riley*, a un concierto d'a suya cantaire favorita de musica pop, *Lady Raven*. Tot pareixe normal dica que *Cooper* comienza a veyer una presencia masiau important de Policía en o puesto a on se celebra lo concierto. Deixa a su filla a ratos sola ta inspeccionar o recinto y finalment se fa amigo de *Jamie*, qui treballa en a venda de camisetas y finalment li explica que son buscando a un perigloso asasino en serie clamau *O carnicero* porque la Policía ha recibiu bel aviso de que será present en ixe concierto. *Cooper* se fa evident que ye l'asasino que bscan y se veye atrapau y sin posibilidaz de marchar libre. Fa bels intentos de salir de l'estadio a on s ecelebra lo concierto, plegando mesmo a robar la identificación se *Jamie*, a qui ha sonsacau mesmo la clau que han de decir os treballadors a la Policía cuan se troben fuera d'os suyos puestos de treballo. Tanimientres, no consigue marchar. Consigue con enganyos que su filla amanixca en o escenario mientres una canción de *Lady Raven* y demana marchar por  puerta rabera, pero veye que tamién li caldrá pasar un control policial. Finalment demana charrar un momento a solas con *Lady Raven* y li explica que tien a un choven secuestrau y que morirá en poquet tiempo y que lo deixará morir si no consigue marchar en l'auto con ella. Con ixe chantache, la mesacha accepta fer marchar a *Cooper* y a su filla (que no sabe qui ye en realidat su pai) de l'estadio, pero *Cooper* no conta con la habilidat de *Lady Raven*.

A cinta s'ambienta en Philadelphia (Pennsilvania) en a suya epoca actual (2014) y las suyas escenas se filmoron en Hamilton, Mississauga y Toronto (Ontario) en Canadá.

*Trap* ha recibiu bels premios y noninacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2024.
* Cintas de 2024.

## Referencias

## Vinclos externos

*  ''Trap'' en Internet Movie Database.
Jim Doughan

**Jim Doughan** (**James Francis Doughan**), naixiu de Minneapolis (Minnesota) o 2 d'agosto de 1959, ye un actor, escritor y profesor estausunidense, activo en o cine estausunidense dende meyaus d'os anyos 1980 dica finals d'os anyos 2000, cuan pasó a dedicar-se a l'ensenyanza d'artes escenicas.

Entre la suya filmografía (siempre en papels segundarios) se puet mencionar a suya participación en bellas cintas como *[[My Stepmother Is an Alien]]* (1988, Richard Benjamin), *[[The Flintstones (cinta)|The Flintstones]]* (1994, Brian Levant), *[[The Mask (cinta de 1994)|The Mask]]* (1994, Chuck Russell), *[[Stuart Little (cinta)|Stuart Little]]* (1999, Rob Minkoff) u *[[The Haunted Mansion (cinta de 2003)|The Haunted Mansion]]* (2003, Rob Minkoff).

## Vinclos externos
*  Jim Doughan en Internet Movie Database.
Blind Date (cinta de 1987)

:*Iste articlo ye sobre una cinta de comedia romantica estausunidense de l'anyo 1987; ta atros usos, se veiga *'Blind Date** y **Blind Date (cinta)***.

***Blind Date*** (títol orichinal en [[Idioma anglés|anglés]], en [[Idioma aragonés|aragonés]] ***Cita a boticiegas***, estrenada en [[Aragón]] con o suyo títol traduciu enta lo [[Idioma castellano|castellano]] como ***Cita a ciegas**') ye una cinta de cine de comedia romantica de cine estausunidense estrenada l'anyo 1987, dirichida por Blake Edwards seguntes un guión orichinal de Dale Launer, una banda sonora orichinal de Henry Mancini, una dirección de fotografía de Harry Stradling Jr. y una producción cinematografica de Tony Adams ta la productora cinematografica *[[Delphi Productions]]*. Conta con un elenco d'o cual en fan parte, entre d'atros actors, Kim Basinger, Bruce Willis, John Larroquette, William Daniels, George Coe, Mark Blum, Phil Hartman, Stephanie Faracy, Alice Hirson, Stanley Jordan, Graham Stark, Joyce Van Patten, Barry Sobel, Armin Shimerman, Brian George, Dick Durock y Sab Shimono.

*Walter Davis* ye un adicto a lo treballo que treballa en una empresa que busca un contracto ta chestionar os negocios de *Yakamoto*, un cabalero empresario chaponés. Ha d'asistir a una cena con os executivos d'a suya empresa y con *Yakamoto*, pero li demanan que l'acompanye una parella, y como no en troba su chirmano *Ted* li proposa que l'acompanye *Nadia*, qui ye la prima de su muller. Nomás li advierten que no la deixe beber alcol porque no reacciona bien. Tanimientres, antis d'asistir a la cena beben una mica de champán, amás de trobar-se con un exnovio d'a mesacha, *David*, que ye obsesionau por ella. En a cena, *Nadia* se descontrola como efecto de l'alcol y dimpués de bellas escenas consigue escarcatar a *Yakamoto*; amás convence a la muller d'iste ta solicitar l'esvurcio y obtener a metat d'os biens d'o suyo esposo a los que tien dreito. Como consecuencia, lo contracto ya no se fará y lo chefe de *Walter* li da palleta. Cuan *Walter* tracta de levar a *Nadia* enta casa, se veye perseguiu por *David* y finalment remata la nueit en a garchola acusau de tenencia ilicita d'armas. Cuan *Nadia* veye que lo condenarán a anyos de garchola, fa un tracto con *David*, que ye avogau, ta que lo defienda en o chudicio: si consigue la suya libertat, se casará con él.

*Blind Date* s'ambienta en a suya epoca actual (1987) en bella ciudat indeterminada d'os Estaus Unius y las suyas escenas se filmoron en Culver City, Los Angeles, Malibu, Marina del Rey y Santa Monica y atros puestos de California en os Estaus Unius.

Se tracta d'una cinta que ha recibiu bel premio, encara que sin fer parte d'os premios cinematograficos mas conoixius u destacaus.

## Elenco

## Se veiga tamién
* Cine en 1987.
* Cintas de 1987.

## Referencias

## Vinclos externos
*  ''Blind Date'' en Internet Movie Database.
*  ''Blind Date'' en TCM Movie.
*  ''Blind Date'' en Box Office Mojo.
Inauguración

A **inauguración** u **cerimonia d'ubertura** ye l'acto con que se solemniza a ubertura d'un edificio important como un templo, hespital, escuela, etc. cuan ya ye posible destinar-lo a l'uso previsto. S'aplica tamién a molimentos, estatuas y eventos.''

O termin inauguración proviene d'a cerimonia que se feba entre os romanos cuan un ciudadano dentraba a fer parti d'o colechio d'os augurs u cuan se tractaba de buscar un emplazamiento pa a construcción d'un edificio público. En iste caso, se deciba inauguración porque consistiba mas que mas en consultar a os augurs sobre as buenas condicions d'o vago.

A cerimonia d'inauguración consiste por un regular en un acto simbolico en que as autoridaz presents pueden prenunciar bel discurso dando por inaugurada a instalación, descubrimiento a vegadas amás bella placa commemorativa.

## Se veiga tamién
* Devantadera
* Estreno

## Referencias
Devantadera

A **devantadera** u **levantadera** ye l'acto que se fa pa celebrar a fin d'una obra. Se puet aplicar a edificios y tamién a atras estructuras como puents u carreteras.

O termin se puet fer servir tamién pa fer referencia a la finalización d'un treballo como por eixemplo a esquira. Por un regular os operarios que han treballau i son convitaus, rematando-se l'acto con una colitatuera u lifara.

En as devantaderas d'edificios importants puede haber-ie autoridaz que gosan prenunciar bel discurso pa declarar a finalización d'a obra. En muitas ocasions se talla una cinta y se mete bella placa commemorativa d'a calendata.

## Se veiga tamién
* Inauguración

## Notas


## Referencias
Estreno

O **estreno** (d'o latín *strena*) ye a primera exhibición d'una obra debant d'o publico cheneral. S'utiliza o termin **prestreno** pa os espectaclos u procheccions que se realizan debant d'un publico restrinchiu con anterioridat a o estreno oficial. Son termins emplegaus en l'ambito d'espectaclos tals como a musica, o cine y atras artes escenicas (teatro, opera, etcetera). Cuan una obra se torna a estrenar anyos dimpués d'o suyo primer estreno se diz que se fa un **restreno**.

## Se veiga tamién
* Devantadera
* Inauguración

## Referencias

## Bibliografía
* Betts, Raymond F: *A history of popular culture: more of everything, faster, and brighter*. Routledge: Nueva York y Londres, 2004.
Enguero

L**'enguero** ye l'acción y efecto d'enguerar, ye decir fer uso de bella cosa, cheneralment ropa u calcero por primera vegada.

I hai días en que tradicionalment se gosa enguerar bella pieza de ropa, por eixemplo en cabo d'anyo u en Dominche de Ramos. O feito d'ir d'enguero en istas calendatas especials tien radices relichiosas y culturals y puet implicar o deseyo d'amostrar riqueza u de celebrar o cierre d'un periodo y l'inicio d'unatro.

## Referencias

## Se veiga tamién
* Estreno
Tramin an der Weinstraße

**Tramin an der Weinstraße** (en italiano *Termeno sulla Strada del Vino*) ye un municipio d'a provincia autonoma de Bozen (parti d'a rechión autonoma de Trentino-Alto Adigio) en o nord-este d'Italia. O nombre d'a variedat d'uga Gewürztraminer tien o suyo orichen en Tramin.

## Sociedat
### Distribución lingüistica
D'alcuerdo con o censo de 2024 o 94,99% d'a población parla alemán, o 4,69% italiano y o 0,32% ladino.

## Referencias
Lista de presidents d'a India

Cotino s'amuestra una **lista de presidents d'a India**, ye decir, una relación d'as pèrsonas que han ocupau lo cargo de president d'a India, con indicación d'as calendatas en as que l'ha ocupau y d'o partiu politico en o que milita.

## Lista
Districto d'Ostholstein

O **districto d'Ostholstein** (en alemán *Kreis Ostholstein*) ye un districto situato en Schleswig-Holstein, Alemanya. A suya capital ye la ciudat d'Eutin.

## Referencias
Districto de Schleswig-Flensburg

O **districto de Schleswig-Flensburg** (en alemán *Kreis Schleswig-Flensburg*) ye un districto situato en Schleswig-Holstein, Alemanya. A suya capital ye la ciudat de Schleswig.

## Referencias
Districto d'o Ducau de Lauenburg

O **districto d'o Ducau de Lauenburg** (en alemán *Kreis Herzogtum Lauenburg*) ye un districto situato en Schleswig-Holstein, Alemanya. A suya capital ye la ciudat de Ratzeburg.

## Referencias
Ratzeburg

**Ratzeburg** (en baixo alemán *Ratzborg*) ye una ciudat alemana d'o estau de Schleswig-Holstein. Teneba una población de 14.844 habitants en 2023.

## Referencias
Schleswig

**Schleswig** (en baixo alemán *Sleswig*, en danés *Slesvig*) ye una ciudat alemana d'o estau de Schleswig-Holstein. Teneba una población de 25.236 habitants en 2023.

## Referencias
Blaichach

**Blaichach** ye un municipio alemán d'o estau de Bavera. Teneba una población de 5.461 habitants en 2023.

## Referencias
Los chicos con las chicas (cinta)

:*Iste ye un articlo sobre una cinta espanyola de cine de comedia musical romantica de l'anyo 1967; ta atros usos, se veiga *'Los chicos con las chicas***.

***Los chicos con las chicas*** (títol orichinal en [[Idioma castellano|castellano]], en [[Idioma aragonés|aragonés]] ***Os mesaches con as mesachas**', estrenada en Aragón con o suyo títol orichinal) ye una cinta de cine espanyol de cine de comedia musical romantica estrenada l'anyo 1967, dirichida por Javier Aguirre Fernández seguntes un guión orichinal de Juan Cobos, Francisco Prósper y Carlos Muñiz, con una banda sonora orichinal d'Adolfo Waitzman, una dirección de fotografía de Rafael de Casenave y una producción cinematografica ta las productoras *[[Estela Films]]* y *[[Estudios Moro]]*. Conta con un elenco d'actors formau por *[[Los Bravos]]*, Enriqueta Carballeira, Rafaela Aparicio, José Luis Coll, Irán Eory, Lola Gaos, Manolo Gómez Bur, Conchita Goyanes, Guadalupe Muñoz Sampedro, María Luisa Ponte, Tina Sáinz, Luis Sánchez Polack, Laly Soldevila y Pilar Velázquez, entre d'atros. Ye una cinta pensada como vehiclo publicitario d'o grupo musical de musica pop *[[Los Bravos]]*, y lo títol d'a cinta ye lo mesmo que lo d'una d'as suyas cancions mas populars en ixas envueltas, *[[Los chicos con las chicas (canción)|Los chicos con las chicas]]*.

*Mike*, lo líder d'o grupo *[[Los Bravos]]*, creye que amenista un tiempo ta pensar sobre la suya relación con a suya novia, y amás o "manager" d'o grupo lis demana un reposo antis d'una chira mundial que ha de fer o grupo, asinas que marchan enta lo campo ta acampar n soledat en a montanya. Troban un puesto agradable a lo canto d'un río, pero bien luego un grupo de mesachas pasan cantando amán d'éls.  As mesachas son internas en un colechio d'a redolada, y *Mike* ha quedau enamorau d'una d'as mesachas, *Elisa *, qui tamién s'ha enamorau d'él. *Mike* decide entrar subrepticiament en o colechio y cuan lo fa troba a lo fillo d'o fundador d'o colechio, qui li explica que l'herencio de su pai ha quedau en mans d'una chunta de mullers que dirichen o colechio y que él nomás tien dreito que a vivienda y a birolla, pero que lo suyo papel ye nulo en a escuela. Tanimientres, consigue que contracten a *Mike* como profesor de musica en o colechio. Os suyos amigos preban de dentrar-ie tamién, pero lis ye vedada la entrada en estar hombres porque las mullers que controlan a escuela nomás permiten l'acceso que de mullers y ya han feito prou excepcions en haber permitiu la contractación de *Mike*.

*Los chicos con las chicas* s'ambienta en Madrit en a suya epoca actual (1967) y las suyas escenas se filmoron en Galapagar y Madrit (Comunidat de Madrit).

## Elenco

## Se veiga tamién
* Cine en 1967.
* Cintas de 1967.

## Referencias

## Vinclos externos
*  ''Los chicos con las chicas'' en Internet Movie Database.
*  ''Los chicos con las chicas'' en FilmAffinity.
La comunidad

***La comunidad*** (títol orichinal en castellano, en aragonés ***A comunidat***, estrenada en Aragón con o suyo títol orichinal) ye una cinta de cine espanyol de cine de comedia d'intriga de terror estrenada l'anyo 2000, dirichida por Álex de la Iglesia seguntes un guión orichinal d'él mesmo y de Jorge Guerricaechevarría, con una banda sonora orichinal de Roque Baños, una dirección de fotografía de Kiko de la Rica y una producción cinematografica d'Andrés Vicente Gómez ta las productoras *[[Lolafilms]]*, *[[Antena 3 Televisión]]* y *[[Vía Digital]]*: De l'elenco d'actors d'a cinta en fan parte, entre d'atros, Carmen Maura, Eduardo Antuña, María Asquerino, Jesús Bonilla, Marta Fernández Muro, Paca Gabaldón, Ane Gabarain, Sancho Gracia, Emilio Gutiérrez Caba, Kiti Mánver, Terele Pávez, Roberto Perdomo, Manuel Tejada, Enrique Villén y Eduardo Gómez Manzano.

*Julia García* treballa en una acencia immobiliaria. Ye una muller que no ha teniu masiada suerte en a suya vida y que amás ye casada con *Ricardo*, un fracasau incapable de mantener garra treballo porque en toz li dan palleta. Bel día amuestra un piso a uns clients y para cuenta que lo piso ye vuedo y decide aproveitar-lo en estar un piso perfectament acondicionau. Casualment se troba present cuan os bomberos troban un anciano falleixiu en un atro piso de l'edificio y descubre en o suyo piso amagaus 300 millons de pecetas. Tanimientres, o suyo mariu antes de saber ixo l'abandona y, d'atra man, bien luego descubre que la comunidat de propietarios de l'edificio amaga un secreto, porque toz yeran a l'atisfa de si moriba l'anciano y de que teneba una important cantidat de diners en efectivo en o piso. Dica lo punto de que la suya propia vida se veye menazada y no consigue marchar de l'edificio.

*La comunidad* s'ambienta en a suya epoca actual (2000) en a ciudat de Madrit (Comunidat de Madrit) y la suyas escenas se filmoron en ixa mesma capital.

Ye una cinta que ha recibiu cuantos premios y nominacions, en destacando tres Premios Goya (Millor Actriz, Millor Actor Segundario y Millors Efectos Especials) y doce nominacions (Millor Cinta, Millor Dirección, Millor Actriz Segundaria, Millor Guión Orichinal, Millor Musica Orichinal, Millor Fotografia, Millor Montache, Millor Dirección Artistica, Millor Dirección de Producción, Millor Maquillache y Peluquería y Millor Soniu) en a suya 15<sup>ena</sup> edición.

## Elenco

## Se veiga tamién
* Cine en 2000.
* Cintas de 2000.

## Referencias

## Vinclos externos
*  ''La comunidad'' en Internet Movie Database.
*  ''La comunidad'' en FilmAffinity.
*  ''La comunidad'' en Allcinema.
*  ''La comunidad'' en AllMovie.
*  ''La comunidad'' en Allociné.
Ottensheim

**Ottensheim** ye una ciudat de mercau d'o estau federal d'Alta Austria, Austria. Teneba una población de 4.771 habitants en 2024.

## Referencias
Gengenbach

**Gengenbach** ye una ciudat alemana d'o estau de Baden-Wurtemberg. Teneba una población de 11.090 habitants en 2023.

## Referencias
Werl

**Werl** ye una ciudat alemana d'o estau de Renania d'o Norte-Westfalia. Teneba una población de 29.861 habitants en 2023. Werl ye un d'os puestos de pelegrinación mas grans y importants d'Alemanya.

## Referencias
Kevelaer

**Kevelaer** (en baixo franco: *Kääwel*) ye una ciudat alemana d'o estau de Renania d'o Norte-Westfalia. Teneba una población de 28.236 habitants en 2023. Kevelaer ye lo mayor puesto de pelegrinación catolica d'o nord-ueste d'Europa. Mas d'un millón de devotos marianos, prencipalment d'Alemanya y los Países Baixos, visitan a Basílica de Kevelaer cada anyo pa honrar a la Santisma Virchen María.

## Referencias
Districto de Burgenland

O **districto de Burgenland** (en alemán *Burgenlandkreis*) ye un districto situato en Saxonia-Anhalt, Alemanya. A suya capital ye la ciudat de Naumburg.

## Referencias
Districto de Börde

O **districto de Börde** (en alemán *Landkreis Börde*) ye un districto situato en Saxonia-Anhalt, Alemanya. A suya capital ye la ciudat de Haldensleben.

## Referencias
Vercetti Regular

**Vercetti Regular**, tamién conoixíu simplament como **Vercetti**, ye un estilo de letra de tipo sans serif que puede ser utilizada pa proyectos comercials u personals. Este tipo de letra estió disponible en l'anyo 2022 baixo el tipo de licencia *Licence Amicale*, que permite compartir los archius d'a fuente con amigos y companyers.

Vercetti ye disponible pa ordinador de balde (como freeware), estió un disenyo d'o disenyador griego Filippos Fragkogiannis de conchuntas con lo disenyador tipografico Richard Mandona, que estió inspirau en elementos de disenyo humanistico y cheometrico y utilizoron como base una fuente de codigo ubierto anterior dita *[[MgOpen Moderna]]*.

## Referencias

## Vinclos externos
*  Sitio web oficial.
*  Licence Amicale
*  Fonts In Use (Vercetti)
Ilesia parroquial d'o Sagrau Corazón de Chesús de Zaragoza

:*No entivocar-se con a [[ilesia museu d'o Sagrau Corazón de Chesús de Zaragoza]]*.

A **ilesia parroquial d'o Sagrau Corazón de Chesús de Zaragoza** ye una ilesia situada en a ciudat de Zaragoza (Comarca Central, Aragón), adedicada a lo Sagrau Corazón de Chesús.

## Historia
A parroquia d'o Sagrau Corazón de Chesús ye creyada por l'arcebispe de Zaragoza Elías Yanes o 3 d'aviento de 1984, estando asignada a l'arcipestrau de Santa Engracia, en a Vicaría I. Dende chunio de 1985 a Companyía de Chesús se fa cargo d'a parroquia. Ascape se fació o prochecto de construcción d'un nuevo templo, devantando-se un pabillón provisional que fue bendeciu o 24 d'octubre de 1986. Dimpués d'estar rematada a ilesia se bendice o 14 de marzo de 1992.

Dimpués de 15 anyos a o cargo d'a parroquia, os chesuitas las deixan o 10 de setiembre de 2000, prenendo posesión como parroco mosén Carlos Escribano Subías, dica alavez vicario parroquial de Santa Engracia y dimpués arcebispe de Zaragoza.

## Vinclos externos
*  Web oficial d'a parroquia.
*  Ficha en gcatholic.org.
Ilesia d'o Sagrau Corazón de Chesús de Zaragoza

**Ilesia d'o Sagrau Corazón de Chesús de Zaragoza** puet fer referencia a:

* A **[[Ilesia museu d'o Sagrau Corazón de Chesús de Zaragoza|Ilesia d'o Sagrau Corazón de Chesús de Zaragoza]]** construyida en 1938 y actual seu d'o Museu d'os Faroles y Rosario de Cristal.
* A **[[Ilesia parroquial d'o Sagrau Corazón de Chesús de Zaragoza|Ilesia d'o Sagrau Corazón de Chesús de Zaragoza]]** construyida en 1992 y actual seu d'a parroquia d'o Sagrau Corazón de Chesús.
Districto de Salzland

O **districto de Salzland** (en alemán *Salzlandkreis*) ye un districto situato en Saxonia-Anhalt, Alemanya. A suya capital ye la ciudat de Bernburg (Saale).

## Referencias
Districto de Saale

O **districto de Saale** (en alemán *Saalekreis*) ye un districto situato en Saxonia-Anhalt, Alemanya. A suya capital ye la ciudat de Merseburg.

## Referencias
Ilesia de Santa María de Zaragoza

:*No entivocar-se con a [[ilesia de Santa María Mai d'a Ilesia de Zaragoza]]*

 
A **ilesia de Santa María de Zaragoza** ye una ilesia que se troba en Zaragoza (Comarca Central, Aragón).

Ye situada en o barrio de Montecanal y da servicio tamién a os barrios de Rosals d'a Canal y Arcosur.

## Historia
A parroquia se creya o 12 de chinero de 2003, estando arcebispe de Zaragoza Elías Yanes. A devantadera d'a ilesia heba estau feita en chulio de 1995 con a creyación d'o nuevo barrio de Montecanal.

## Referencias

## Vinclos externos
*  Web oficial
Districto d'Anhalt-Bitterfeld

O **districto d'Anhalt-Bitterfeld** (en alemán *Landkreis Anhalt-Bitterfeld*) ye un districto situato en Saxonia-Anhalt, Alemanya. A suya capital ye la ciudat de Köthen.

## Referencias
Districto d'Altmark Salzwedel

O **districto d'Altmark Salzwedel** (en alemán *Altmarkkreis Salzwedel*) ye un districto situato en Saxonia-Anhalt, Alemanya. A suya capital ye la ciudat de Salzwedel.

## Referencias
Ilesia de Sant Ignacio Clemente Delgado de Zaragoza

A **ilesia de Sant Ignacio Clemente Delgado de Zaragoza** ye una ilesia que se troba en Zaragoza (Comarca Central, Aragón).

Ye situada en o barrio de Val d'Espartera.

## Historia
A parroquia fue creyada en l'anyo 2011 con a construcción d'o nuevo barrio, prenendo l'advocación de sant Ignacio Clemente Delgado, santo aragonés patrón d'os Misioners Zaragozanos.

## Vinclos externos
*  Web oficial
Salzwedel

A **Ciudat Hanseatica de Salzwedel** (en baixo alemán: *Soltwedel*) ye una ciudat alemana d'o estau de Saxonia-Anhalt. Teneba una población de 23.131 habitants en 2023. 

## Referencias
Ilesia de Sant Vicent de Paúl de Zaragoza

A **ilesia de Sant Vicent de Paúl de Zaragoza** ye una ilesia que se troba en Zaragoza (Comarca Central, Aragón).

Ye situada en o barrio de Casablanca.

## Historia
A parroquia de Sant Vicent de Paúl se creya en l'anyo 1965. En primeras as misas se feban en una capiella perteneixent a la entidat chestora d'a Canal Imperial d'Aragón, que pasa por o barrio de Casablanca, situada en a carrera Embarcadero. Mas tardi os pais pauls, administradors d'a parroquia, cromporon os terrenos a on ye l'actual ilesia, que ta par d'alavez yeran una antiga tellería. Astí se construyió en succesivas fases entre os anyos 1970 y 1998 a ilesia y a casa pa acullir a la congregación.

O templo parroquial fue inaugurau o 27 de setiembre de 1974.

## Vinclos externos
*  En pauleszaragoza.org
Ilesia de Sant Vicent o Reyal de Uesca

A **ilesia de Sant Vicent o Reyal** es una ilesia d'a ciudat de Uesca. Situada en o puesto a on yera a medieval ilesia de *Sant Vicent o Baixo*, perteneixió a la Companyía de Chesús dende a suya instalación en a ciudat dica a suya expulsión en 1767.

## Historia
A ilesia de *Sant Vicent o Baixo*, situada chunto a una d'as puertas de dentrada a la ciudat, fue construyida en zaguerías d'o sieglo XIII y perteneixió a os chesuitas mientres cuatre sieglos, estando popularment conoixida como *ilesia d'a Companyía*. A tradición uescana situa en iste mesmo puesto a casa d'os pais de sant Vicent, Eutiquio y Enola, a on naixería o propio mártir.

En l'anyo 1725 s'atorgó a licencia pa a construcción de l'actual ilesia, encara que as obras pa meter os alacez no prencipioron dica 1730. As obras d'a ilesia s'iniciarían baixo o mando de l'arquitecto José Sofí, qui heba construyiu as ermitas de Nuestra Sinyora de Salas y Nuestra Sinyora de Cillas, asinas como a ilesia parroquial de Bandaliés y a ilesia d'o castiello de Mont Aragón, todas ellas en a redolada de Uesca. Succesivament tamién facioron parti d'as obras os arquitectos chesuitas Tomás Moreno y José Galván. 

A decoración escultorica d'o templo estió obra d'o tamién chesuita Pablo Diego Ibáñez, qui ya heba treballau en a ilesia de Sant Carlos Borromeu de Zaragoza. A consagración d'a ilesia se fació en l'anyo 1742. Dimpués d'estar forachitaus os chesuitas en 1767 se sacó o escudo d'a companyía con os anagramas de Chesús y María d'a frontera y se metió l'emblema reyal de Carlos III.

As zagueras obras d'esvielle d'a ilesia se facioron en 2009 seguido un prochecto de l'arquitecto Joaquín Naval Mas.

## Descripción
Construyida en ladriello, se tracta d'una ilesia d'una sola nau con planta de cruz latina inscrita en un rectanglo formau por as capiellas laterales y a sagristía, que ye situada dezaga d'a suya cabecera.

## Referencias

## Vinclos externos

*  En a web d'o SIPCA
*  En Huesca Turismo
Rafael Rullán

**Rafael Rullán Ribera **, naixiu de Palma de Mallorca lo 8 de chinero de 1952 y muerto en Madrit lo 4 de mayo de 2025, estió un basketbolista profesional de nacionalidat espanyola; con una altaria de 2,07 estió lo suyo gran referent en o chuego interior d'o Real Madrid en os decenios de 1970 y 1980 y la suyo versatibilidat le permitió chugar d'ala-pívot alto, posición que s'empecipió a utilizar posteriorment.

Estió mientres 18 temporadas (1969-1987) en o conchunto blanco (bella cosa que dica que plegó Sergio Llull no s'heba superau), mesmo con lesions que lastraron lo suyo rendimiento en os zaguers anyos. Estió capitán entre 4 temporadas (1983-1987) y en la suya estancia en o Real Madrid aconsiguió multitut de títols entre los que cal destacar: 14 Ligas d'Espanya (1970, 1971, 1972, 1973, 1974, 1975, 1976, 1977, 1979, 1980, 1982, 1984, 1985, 1986), igualando lo récord de Clifford Luyk; 9 Copas (1970, 1971, 1972, 1973, 1974, 1975, 1977, 1985, 1986); 3 Copas d'Europa (1974, 1978 y 1980); 1 Recopa d'Europa (1984) y 4 Copas Intercontinentals (1976, 1977, 1978, 1981).

Estió integrante en 5 ocasions d'a selección Europea. Dimpués d'a suya retirada esportiva exerció de delegau d'o primer equipo en o Real Madrid dende 1991 dica 1999 y posteriorment en atras areas d'o mesmo club.

## Referencias

## Vinclos externos
*  Estadisticas en a Liga Endesa.
Portacamaligas

O **portacamaligas** u **piador de camaligas** ye una prenda interior que sirve pa subchectar as medias u as calcetas femeninas y solament s'usa con vestiu u falda. Un tipo especial de portacamaligas s'utilizó pa fermar os calcetins masculins.

Se subchecta a la cintura d'on gosan partir dos elasticos por debant y atros dos por dezaga pa tener as medias por a parti d'a camaliga; o numero d'elasticos varía (6, 8 u mas). O portacamaligas puet estar acorporau en atra prenda, por eixemplo  un corset.

A o largo d'o sieglo XX o portacamaligas se'n fue consolidando como un simbolo de l'erotismo.

Atras prendas que incorporan o portacamaligas pueden estar:
* Una combinación.
* Pantis simulando unas medias y un portacamaligas, tot d'una pieza.
* As propias bragas.

## Se veiga tamién
* Camaliga.

## Referencias
John Malkovich

**John Gavin Malkovich**, naixiu de Christopher (Illinois, Estaus Unius) o 9 d'aviento de 1953, ye un actor y productor cinematografico estausunidense, activo en o mundo d'o teatro y d'o cine estausunidense dende meyaus d'os anyos 1970 y con cuantos premios y nominacions recibius por o suyo treballo.

Entre la suya ampla filmografía, se pueden destacar as suyas interpretacions en bellas cintas, como *[[Places in the Heart]]* (1984, Robert Benton), *[[The Killing Fields (cinta)|The Killing Fields]]* (1984, Roland Joffé), *[[Empire of the Sun (cinta)|Empire of the Sun]]* (1987, Steven Spielberg), *[[Dangerous Liaisons]]* (1988, Stephen Frears), *[[In the Line of Fire]]* (1993, Wolfgang Petersen), *[[Con Air]]* (1997, Simon West), *[[Being John Malkovich]]* (1999, Spike Jonze), *[[Shadow of the Vampire]]* (2000, E. Elias Merhige), *[[Ripley's Game (cinta)|Ripley's Game]]* (2002, Liliana Cavani), *[[Johnny English]]* (2003, Peter Howitt), *[[Red (cinta de 2010)|Red]]* (2010, Robert Schwentke), *[[Zoolander 2]]* (2016, Ben Stiller) u *[[Complètement cramé!]]* (2023, Gilles Legardinier).

## Filmografía
### Cintas

### Series de televisión

## Premios
John Malkovich ha recibiu cuantos premios y nominacions, entre los cuals destacan dos nominacions a lo Premio Oscar a lo Millor Actor Segundario, en 1984 en a 57<sup>ena</sup> edición por o suyo papel en *[[Places in the Heart]]* (dirichida por Robert Benton) y en 1993 en a suya 66<sup>ena</sup> edición por o suyo papel en *[[In the Line of Fire]]*, dirichida por Wolfgang Petersen; tamién fue nominau dos vegadas a lo Globo d'Oro a lo Millor Actor Segundario en Serie de Televisión, Miniserie u Telefilm por as suya interpretacions en *[[Death of a Salesman (cinta de 1985)|Death of a Salesman]]* (1985, Volker Schlöndorff) y en *[[Heart of Darkness (cinta de 1993)|Heart of Darkness]]* (1994, Nicolas Roeg) y encara recibió una atra nominación a lo Globo d'Oro a lo Millor Actor Segundario por a suya actuación en *[[In the Line of Fire]]* (1993, Wolfgang Petersen); y tamién fue nominau a lo BAFTA a lo Millor Actor Segundario en 1993 por o suyo papel en ixa mesma cinta d*'[[In the Line of Fire]]*.

## Referencias

## Se veiga tamién
* Cintas interpretadas por John Malkovich.

## Vinclos externos

*  John Malkovich en Internet Movie Database.
*  John Malkovich en Internet Broadway Database.
*  John Malkovich en Internet Off-Broadway Database.
*  John Malkovich en Box Office Mojo.
Cazoleta (sustén)

A **cazoleta** ye a parti d'un sustén que cubre totalment u parcial o peito, fendo as funcions de suporte y ocultador.

## Grandarias
Comercialment, se fan servir letras pa designar a grandaria d'as cazoleta que pueden ir dende AA, A, B, C entabant. I hai poca estandardización entre fabricants y países en cazoletas mayors a D. As cazoletas anglesas no son iguals a las europeas.

## Referencias

## Se veiga tamién
* Sustén
Bikini

O **bikini** (de l'anglés *bikini* y iste d'o toponimo Bikini, un atolón situau en o Pacifico) es un banyador femenín formau por un sustén y una braga cenyida. Fue creyau en 1946 por l'incheniero automovilistico francés Louis Reard.

## Historia
O moderno banyador femenín de dos piezas fue presentau en primeras por Jacques Heim, un modista de Canas, en o verano de 1946. Decidiu a promover l'invento por toz os meyos, Heim logó un avión y fació escribir en o ciel o eslogan: "l'atomo, o banyador mas chicot d'o mundo". Manimenos Heim no tenió buena estrela, porque paralelament un incheniero y disenyador de banyadors de París, Louis Réard, heba desarrollau a mesma ideya, pero muito mas gosada, ya que deixaba o melico a la vista. Réard presentó o suyo producto en a *Piscina Molitor* de París o 5 de chulio de 1946.

Réard baptizó o suyo producto con o nombre de l'atolón de Bikini, en as islas Marshall, a on se facioron as primeras prebatinas d'explosions nuclears en l'anyo 1946, tot chugando a o paralelismo con o caracter eroticament "explosivo" d'a pieza. O nombre s'estendilló ascape debiu a l'actualidat de l'atolón, a suchestión d'o prefixo *bi-* y a publicidat. Por eixemplo, o diario *Le Monde* deciba, o 1947, que «o minimalista bikini ye chocant como a mesma esclatada».

Os primers anyos, nomás actrices como Brigitte Bardot apareixeban publicament en bikini, mas que mas mientres as presentacions d'o Festival de Cine de Canas.

## Referencias
Russell Collins

**Russell Henry Collins**, naixiu d'Indianapolis (Indiana, Estaus Unius) l'11 d'octubre de 1897 y muerto en West Hollywood (California, Estaus Unius) o 14 de noviembre de 1965, estió un actor estausunidense, activo en o cine y lo teatro estausunidenses dende primerías d'os anyos 1920 dica meyaus d'os anyos 1960.

D'entre la suya filmografía, se pueden destacar as suyas interpretacions en bellas cintas, como *[[Shockproof]]* (1949, Douglas Sirk), *[[Niagara (cinta de 1953)|Niagara]]* (1953, Henry Hathaway), *[[Destination Gobi]]* (1953, Robert Wise), *[[Bad Day at Black Rock]]* (1955, John Sturges), *[[The Enemy Below]]* (1957, Dick Powell), *[[The Rabbit Trap]]* (1959, Philip Leacock) u *[[When the Boys Meet the Girls (cinta)|When the Boys Meet the Girls]]* (1965, Alvin Ganzer).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Russell Collins.

## Vinclos externos

*  Russell Collins en Internet Movie Database.
Kelly LeBrock

**Kelly LeBrock**, naixida de Nueva York (Nueva York, Estaus Unius) o 24 de marzo de 1960, ye una actriz y modelo estausunidense, activa en o mundo d'as pasarelas y d'o cine estausunidense dende meyaus d'os anyos 1960.

D'entre la suya filmografía como actriz, se pueden destacar as suyas interpretacions en bellas cintas, como *[[The Woman in Red (cinta de 1984)|The Woman in Red]]* (1984, Gene Wilder), *[[Hard to Kill]]* (1990, Bruce Malmuth), *[[Wrongfully Accused]]* (1998, Pat Proft), u *[[A Prince for Christmas]]* (2015, Fred Olen Ray).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Kelly LeBrock.

## Vinclos externos

*  Kelly LeBrock en Internet Movie Database.
Esquila

**Esquila** puet fer referencia a:

* a **[[esquira|esquila]]**, o proceso de tallar a lana cruda d'as uellas.
* una **[[esquilla|esquila]]**, instrumento sonoro emplegau en ganadería ta identificar as bestias.
Chambra

A **chambra** ye una prenda exterior d'a indumentaria femenina apareixida en a segunda metat d'o sieglo XIX, que estió a transición d'o chipón a la brusa. O suyo nombre ye un galicismo preso d'a exprisión «robe de chambre» ('vestiu u ropa de casa'). En o medio rural yera preferentment de color negra, y blancas u en atras colors en as ciudaz.

## Descripción
Se define como una brusa usada sobre a camisa interior, por lo general curta y ampla, y con "pocos u dengún adorno", a chambra chugó un papel important en a evolución d'os conchuntos de vestiu u trache femenino (resultau d'a reunión de una prenda de busto y unatra de talle confeccionadas con o mesmo teixiu, y seguindo con sencillez l'eixemplo d'a saya espanyola).

L'aparición de fibras nuevas a partir d'o cotón, mas delicadas y de millor calidat, como o percal, o "fustán", a "brilantina" y l'"elefant", facioron d'ista mena de sobrecamisa una pieza muit popular, que podía adornar-se con espiguiellas u bordaus. Por un regular yeran prendas achustadas y de manga luenga cenyida d'o maniquiello a o codo, ubrindo-se dimpués con muito vuelo. Tamién yera caracteristica a tira d'o cuello rematada por una espiguiella. S'abotonaban con botons debanters, sobre o busto, facilitando asinas fainas como o dar de tetar.

## Se veiga tamién
* Chambreta
* Chipón

## Referencias
Tarzan's Fight for Life

***Tarzan's Fight for Life*** (títol orichinal en anglés, en aragonés ***A luita de Tarzán por a vida***, estrenada en Aragón con o títol en castellano de ***Tarzán lucha por su vida***, en aragpnés ***Tarzán luita por a suya vida***) ye una cinta de cine d'aventuras de cine estausunidense estrenada l'anyo 1958, dirichida por H. Bruce Humberstone seguntes un guión orichinal de Thomas Hal Phillips (encara que basau en os personaches creyaus por Edgar Rice Burroughs), con una banda sonora orichinal d'Ernest Gold, una dirección de fotografía de William E. Snyder, una producción cinematografica de Sol Lesser ta la suya productora cinematografica *[[Sol Lesser Productions]]* y un elenco d'actors d'o cual en fan parte, entre d'atros, Gordon Scott, Eve Brent, Rickie Sorensen, Jil Jarmyn, James Edwards, Carl Benton Reid, Harry Lauter y Woody Strode.

O *Dr. Sturdy* y la suya filla *Anne* dirichen un hespital en a chungla pero un fetillero d'a tribu d'oa nagasu creye que las suyas actividaz son un periglo ta la suya propia existencia y consigue que la tribu ataque a lo *Dr. Ken Warwick *, lo prometiu d**Anne'', qui transporta subministros enta l'hespital, y que se salva nomás que por a intervención de ''[[Tarzán]]'', cosa que fa que lo fetillero considere a iste tamién como lo suyo enemigo. ''Jane'', la muller de ''Tarzán'', padeixe d'[[apendicitis]] y ixo ye la oportunidat que asperaba lo fetillero, que [[Hipnosi|hipnotiza]] a ''Moto'', l'aduyant nativo de ''Sturdy'', ta que asasine a ''Jane'', conseguindo evitar-lo ''Tarzán''. Iste amás conoix que lo choven chefe d'a tribu ye malauto y cuan busca que lo tracte ''Sturdy'', ye capturau por o fetillero, qui afirma que puet curar a lo chefe malauto. Tanimientres, lo fa en emplegando una [[medecina]] que ha robau a l'hespital y que en realidat no ye una medecina, so que un potent [[vereno]].

A cinta s'ambienta en bel lugar indeterminau d'[[Africa]] en bel momento indeterminau d'o [[sieglo XX]] y las suyas escenas se filmoron en [[Burney (California)|Burney]] ([[California]]) en os [[Estaus Unius]].

== Elenco ==


== Se veiga tamién ==
* [[Cine en 1958]].
* [[Cintas de 1958]].

== Referencias ==


== Vinclos externos ==
*  [https://www.imdb.com/title/tt0052275/ ''Tarzan's Fight for Life''] en [[Internet Movie Database]].
*  [https://www.tcm.com/tcmdb/title/3522/enwp ''Tarzan's Fight for Life''] en [[TCM Movie]].
*  [https://catalog.afi.com/Catalog/moviedetails/52760 ''Tarzan's Fight for Life''] en l**American Film Institute Catalog* de l*'American Film Institute''.
Cachirulo

O **cachirulo** u **cacherulo** ye una prenda clasica y distintiva d'o trache masculín tradicional aragonés. Consiste en un mocador de colors que va endoblau y anyudau en o tozuelo de l'hombre (no pas d'a muller) encara que sin cubrir-la de tot sino rodiando-le a frent a modo de faixa. O nombre *cachirulo* orichinalment nomás s'emplegaba en una parti d'Aragón, en atras zonas se conoixeba como **mocador merino**.

O cachirulo tien un orichen clarament musulmán y fue conservau por os moriscos dica o sieglo XVII.

O modelo mas popularizau en l'actualidat ye o formau por cuadros royos y negros. Menimenos, tradicionalment a tipolochía yera muit variada, dende atras combinacions de colors como azuls y negros u moraus y negros, dica cachirulos lisos, a rayas u con flors. Os cachirulos moraus y negros se gosan asociar por un regular con a provincia de Teruel.

I hai dos formas de anyudar-lo, a mas estendillada que consiste en faixar o tozuelo fendo un nyudo en un costau, y a tradicional de Sobrarbe, que consiste en envolver tot o tozuelo dende dezaga fendo un reculliu horizontal sobre a frent.

Istos mocadors son caracteristicos d'o trache clasico d'ixotero que no ye sino una simplificación d'o trache de labrador. Manimenos, o trache tradicional aragonés ye muit variau pendendo tanto d'o suyo orichen cheografico (Echo, Ansó, Ribagorza, Chistén, etc.) como d'o suyo emplego y clase social. Asinas se distinguen os traches de comunión, de fiesta, de labrador, etc. Consiguientment, i hai un gran numero de mocadors diferents que fan parti d'os diferents traches podendo estar de cualsiquier atra color, mesmo negro (propio d'hombres d'edat) u estampau.

Recientment, o cachirulo ye una prenda que s'ha popularizau como identificativa d'as fiestas d'o Pilar en portar-lo os chóvens anyudau a o cuello como elemento decorativo. Tamién lo fan servir hombres y mullers, no cal necesariament que leven o vestiu de baturro.

## Referencias
War Paint (cinta de 1953)

:*Iste articlo ye sobre una cinta de western estausunidense estrenada en 1953; ta atros usos, se veiga *'War Paint** y **War Paint (cinta)***.

***War Paint*** (títol orichinal en [[Idioma anglés|anglés]], en [[Idioma aragonés|aragonés]] ***Pintura de guerra**'', estrenada en [[Aragón]] con iste mesmo títol) ye una [[cinta]] de [[cine de western]] de [[cine estausunidense]] estrenada l'anyo [[1953]], dirichida por [[Lesley Selander]] seguntes un [[guión orichinal]] de [[Fred Freiberger]], [[William Tunberg]] y [[Aubrey Schenck]], con una [[banda sonora orichinal]] d'[[Arthur Lange]] y [[Emil Newman]], una [[dirección de fotografía]] de [[Gordon Avil]], una [[producción cinematografica]] de [[Howard W. Koch]] y [[Aubrey Schenck]] ta las [[Productora cinematografica|productoras]] ''[[Bel-Air Productions]]'' y ''[[K-B Productions]]'' y que conta con un [[elenco]] d'o cual en fan parte [[Robert Stack]], [[Joan Taylor]], [[Charles McGraw]], [[Keith Larsen]], [[Peter Graves]], [[Robert Wilke]], [[Walter Reed]], [[John Doucette]], [[Douglas Kennedy]], [[Charles Nolte]], [[James Parnell]] y [[Paul Richards]], entre d'atros [[actor]]s.

''Taslik'' y la suya parella ''Wanima'' consiguen matar a tiros a un comisionau d'Asuntos Indios (''Kirby'') y a la suya escolta. D'atra man, han ordenau a lo ''tenient Billings'' que con a suya patrulla escolte a un cartografo que ye fendo mapas d'a redolada. Cuan creyen que han rematau lo suyo treballo, lis ordenan que se troben con ''Kirby'' y lo leven enta un chefe d'una tribu ta entregar-li un tractau sinyau con o [[president d'os Estaus Unius]], informando-les de que han d'entregar o tractau en un termin de nueu días ta poder evitar una nueva sublevación d'a tribu. Pero cuan plegan en o puesto a on han de trobar-se con ''Kirby'' a qui troban ye a ''Taslik'' con pinturas de guerra, que lis diz que las leva en haber matau a uns enemigos d'a suya tribu y que los conducirá ta trobar-se con o chefe d'a tribu. Pero la realidat ye que ''Taslik'' ye contrario a lo tractau de paz y que ''Wanima'' los sigue, y amás toz dos consiguen sabotiar la entrega de subministros a la patrulla, que amás en o suyo camín troba los cadavres d'o comisionau y d'a suya escolta.

A cinta s'ambienta en bel puesto indeterminau de l'ueste d'[[Estaus Unius]] en bel momento tamién indeterminau d'a segunda metat d'o [[sieglo XIX]] y las suyas escenas se filmoron en [[Yuma (Arizona)|Yuma]] y atros puestos d'[[Arizona]], amás d'en localizacions en [[California]].

== Elenco ==


== Se veiga tamién ==
* [[Cine en 1953]].
* [[Cintas de 1953]].

== Referencias ==


== Vinclos externos ==
*  [https://www.imdb.com/title/tt0046533/ ''War Paint''] en [[Internet Movie Database]].
*  [https://www.tcm.com/tcmdb/title/17838/enwp ''War Paint''] en [[TCM Movie]].
*  [https://catalog.afi.com/Catalog/moviedetails/53479 ''War Paint''] en l**American Film Institute Catalog* de l*'American Film Institute''.
Klötze

**Klötze** ye una ciudat alemana d'o estau de Saxonia-Anhalt. Teneba una población de 9.794 habitants en 2023. 

## Referencias
Instant Family

***Instant Family*** (títol orichinal en anglés, en aragonés ***Familia instantania***, estrenada en Aragón con o títol en castellano de ***Familia al instante***, en aragonés ***Familia a l'instant***) ye una cinta de cine estausunidense de cine de comedia dramatica estrenada l'anyo 2018, dirichida por Sean Anders seguntes un guión orichinal de John Morris y Sean Anders, con una banda sonora orichinal de Michael Andrews, una dirección de fotografía de Brett Pawlak y una producción cinematografica de Sean Anders, Stephen Levinson, John Morris, Mark Wahlberg y Eric Kissack. Fan parte de l'elenco d'actors d'a cinta, entre d'atros, Mark Wahlberg, Rose Byrne, Isabela Merced, Gustavo Escobar, Julianna Gamiz, Octavia Spencer, Tig Notaro, Margo Martindale, Julie Hagerty, Michael O'Keefe, Tom Segura, Allyn Rachel, Iliza Shlesinger, Valente Rodriguez y Charlie McDermott.

*Pete* y *Ellie Wagner* son una parella que no tien fillos y a qui la suya familia fa burla por ixo, Bel día *Pete* diz una mica en broma que podrían fer l'adopción d'un nino, pero bien luego ye *Ellie* qui lo proposa seriosament. Troban un grupo de familias d'acollida dirichiu por dos treballadoras socials, *Karen* y *Sharon*, y prencipian cursos d'adaptación ta poder adoptar un nino. En una feria pensada ta que los posibles pais adoptants conoixcan ninos susceptibles d'adopción conoixen a *Lizzie*, una adolescent latina de 15 anyadas, que lis fa una sobrebuena impresión. Encara que inicialment *Ellie* ye una mica reticent a adoptar una adolescent, finalment se deciden, pero alavez lix explican *Karen* y *Sharon* que la mesacha va acompanyada de dos chirmans mas chicoz, *Juan* y *Lita*, toz fillos d'a mesma mai pero de diferents pais. Cuan tienen a primer trobada con os tres ninos, no lis fa masiada buena impresión a *Pete* y *Ellie*, dica lo punto de que deciden no acullir-los. Pero cuan en una trobada familiar a suya familia lis diz que siempre heban pensau que l'adopción no marcharía enta debant, tornan entazaga y finalment deciden acullir a los tres ninos. Tanimientres, a convivencia chenera bels problemas, que s'agudizan porque *Lizzie* siempre piensa en que su mai biolochica, que en ixe inte ye en a garchola, pueda recuperar a suya custodia en salir y desenganchar-se d'a suya drogadicción. A situación se complica mica en mica, pero explota cuan *Pete* y *Ellie* descubren que *Lizzie* ye fendo-se selfies despullada ta ninviar-los a un pseudo novio suyo de 23 anyadas y agreden fisicament a iste, poquez días antes d'a vista en a que lo chuez ha de decidir si concede la custodia a la mai biolochica u a la parella d'acullida.

A cinta s'ambienta en California en a suya epoca actual (2018) y las suyas escenas se filmoron en Atlanta (Cheorchia).

*Instant Family* ye una cinta que ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2018.
* Cintas de 2018.

## Referencias

## Vinclos externos

*  ''Instant Family'' en Internet Movie Database.
*  ''Instant Family'' en Rotten Tomatoes.